**Alzheimeri tõve diagnostika ja ravi**

**TÖÖRÜHMA JA SEKRETARIAADI TÖÖKOOSOLEKU PROTOKOLL nr. 10**

|  |  |
| --- | --- |
| **Kuupäev** | **25. aprill 2017** |
| **Koht** | VIDEOKOOSOLEK Eesti Haigekassa, Lastekodu 48 I korruse saal ja Puusepa 8, TÜK ruum D208 vahel |
| **Algus**  **Lõpp** | kl 12.00  kl 16.00 |
| **Osalejad** | Töörühma liikmed: Ülla Linnamägi, Kadri Andresen, Maritta Loog, Kristi Tamela, Ivi Normet, Miret Tuur  Sekretariaadi liikmed: Ülle Krikmann, Terje Matsalu  Täiendavalt osalesid: Anneli Truhanov (EHK koordinaator) |
| **Puuduvad liikmed** | Töörühmast puudusid: Pille Taba, Helgi Kolk, Katrin Gross-Paju, Jelena Leibur, Margus Ennok, Teija Toivari, Angelika Armolik, Helen Lasn, Tiina Unukainen, Mari-Liis Laanetu, Äli Roose  Sekretariaadist puudusid: Piret Väljaots, Siret Oja, Anu Varep, Tiina Sats |
| **Juhatas** | Ülla Linnamägi |
| **Protokollis** | Anneli Truhanov |
| **Päevakord** | 1. Ravijuhendi tervikteksti;  2. MMSE testi puudutavad küsimused;  3. Ravi algoritm; |
| **Ülevaade toimunud aruteludest** | 1. Ravijuhendi numeratsioonis algab põhidiagnoosi grupiga, selleks on antud juhul G (mitte F). 2. Kõigil töörühma ja sekretariaadi liikmetel märkida kas dokumenti otse või saata e-mailiga amet, asutus, erialaseltsi kuuluvus. 3. Lühendite ja mõistete loetelu täiendatakse kõige viimasena, kui ravijuhendi tekst on valmis kirjutatud. 30. mai koosolekuks peavad olemas olema. Mõistete inglise keelsed vasted jäävad mõistete loetellu, aga ravijuhendi teksti mitte. 4. MMSE testi litsentsi tasu on kuni 2017.a lõpuni 1,48 dollarit tk. 5. Kõigile kaldkirjas tekstidele (kokkuvõtted uuringutest, meta-analüüsidest) on vaja lisada usaldusvahemikud. 6. Kadri Andresen vaatab üle mõiste „validatsioonimeetod“ ja pakub omapoolse definitsiooni. 7. Ravijuhendi sissejuhatusse lisatakse lõik aladiagnoosimise kohta. Informatsiooni saab haigekassa ravimi ja tervishoiuteenuste kuluanalüüsist ja üldisest statistikast kui ka TAI statistikast. 8. Mitmed soovituste sõnastused vaadati üle ja parandati, mistõttu vajavad töörühma poolt uut kinnitamist:   soovitused 2.1. ja 2.2. ning 4.1. ja 4.2. võiks kokku panna.  Korrigeeriti soovituse 6.2. sõnastust, lisati „diferentsiaaldiagnostilisel eesmärgil“ ning võeti maha „kui tulemus mõjutab patsiendi edasist käsitlust ja ravivalikut“ kuna kõik tegevused ongi selleks, et mõjutada patsiendi käsitlust ja ravivalikut.  Soovituse 7.2. sõnastusest võeti maha „asutushooldusele suunamise edasilükkamiseks“ kuna füüsiline aktiivsus ja tegevusteraapia on vajalikud kõigile patsientidele.  Soovituse 9.4. puhul tuleb kõigepealt üle vaadata töörühma diskussiooni ja tõendusmaterjal, miks otsustati raske dementsuse korral soovitada kombinatsioonravi memantiin + atsetüülkoliinesteraasi inhibiitoriga. Eilsel koosolekul leiti, et võiks kombinatsiooni osa soovitusest maha võtta.  Soovitus 12.5 vajab samuti tõendusmaterjali ja töörühma diskussiooni üle vaatamist. Eilsel koosolekul leiti, et propageerida on vaja monoteraapia kasutamist. Soovituse seletavas osas võiks olla kirjas, et erandjuhtudel kasutada kombinatsiooni antipsühhootikumidega.  Soovituse 14.1 sõnastust muudeti nii, et võeti maha „dementsusega tegeleva“ ja „mälukliinik“.  Soovituse 14.2 sõnastusele lisati „kiirkorras“: „Spetsialisti juurde „kiirkorras“ suunata…“   1. Onedrive kaustas „Koosoleku materjalid“ -> „25.24.2017“ lisasin teenuste kasutuse täiendatud analüüsi, lähtuvalt eelmisel koosolekul arutatud täiendusettepanekutest on seda muudetud. 2. Kõigil töörühma ja sekretariaadi liikmetel palun oma huvide deklaratsioonid üle vaadata (kuna enamuse HD kokkuvõtted on koostatud 2015 sügisel või 2016 alguses). Palun sinna lisada Alzheimeriga seotud koolitused, konverentsid jm, mis on ravimfirmade poolt tasustatud. 3. MTÜ Elu dementsusega esitab töörühmale omapoolsed ettepanekud patsiendijuhendi teemade osas. 30. mai koosolekul saame need üle vaadata ja otsustada, mis teemasid patsiendijuhendis käsitleda on vaja ning millised ravijuhendi tugevad soovitused patsiendijuhendis lahti seletamist vajavad. 4. Sekretariaadi juht saadab töörühma perearstidele patsiendi logistika joonise, et kas on arusaadav või vajab täiendamist/muutmist. 5. Soovituste 13.1 kuni 13.4 selgitavad tekstid on nihkes ja vajavad parandamist. 6. Saadan lähiajal ravijuhendi rakenduskava täitmiseks, et saaksime ka selle 30. mail kiirelt üle vaadata. |
| **Vastuvõetud**  **otsused:** | 30. mail toimub videokoosolek kell 10-12. Vaatame veelkord üle ravijuhendi täisteksti ja viimased parandused. |